Club Deportivu Básicu Despega Llanes

El Club Deportivu Básicu Despega Llanes (fundóse como Despega Llanes, en 2018 en Llanes, Asturies) ye una entidá deportiva. Anguaño desenvuelve la so actividá nes estayes del rugbi y del patinaxe.

Historia
En 2018 fúndase'l Club Básicu Deportivu Despega Llanes, al entamu l'actividá formativo taba centrao nel rugbi nes categoríes más menudes de M6, M8, M10 y M12. Participando principalmente nos Xuegos Deportivos del Gobiernu d'Asturies. Ye a partir del añu 2021 cuando entama ser vezu participar en dellos torneos como son l'Araba Rugby Cup, el Torneu de Valladolid, o el torneu Val de l’Eyre n'Aquitania francesa. Asina como nes xuntances de les Escueles Deportives de Rugbi d'Asturies.

Nel añu 2021 ufiértase una nueva modalidá formativo, patinaxe, tanto na so modalidá de patinaxe artísticu, como ḥoquei sobre patinos y patinaxe de velocidá.

Anguaño formen parte de les sos actividaes cerca d'un centenar de neños y neñes del Oriente d'Asturies.

 Rugbi 
L'actividá de rugbi entamó'l so desendolcu nel parque públicu de Llanes conocíu como El Rinconín, con entrenamientos los vienres d'ochobre a xuno. N'ochobre de 2022 amplía la so actividá formativo a dos díes selmanales, faciendo usu los miércoles de les instalaciones del Prau Municipal "La Encarnación" "La Encarnación", manteniendo l'actividá los vienres n'El Rinconín. Col aumentu de practicantes y del cuerpu técnicu, la temporada 2022-23 centra tola so actividá raguebística nel prau de "La Encarnación".

Anguaño tien robláu un alcuerdu de collaboración col Gijón Rugby Club, pol que los y les integrantes de les estayes mayores a M12 intégrense dientro de la estructura competitivo del equipu xixonés. Dos d'estos xugadores formen parte davezu de les convocatories de la selección asturiana de rugbi na estaya M14.

 Patinaxe 
L'actividá de patinaxe entamó a desenvolvese en La Bolera de Po n'otube de 2022 al tar les instalaciones del polideportivu JOSÉ ANDRÉS CABRERO JUNCO ‘CHILI’ n'obres. Anguaño desenrolla les sos actividaes de patinaxe artísticu, ḥoquei sobre patinos y patinaxe de velocidá na Ciudá Deportivo de la villa llanisca.

Tien participao en competiciones de patinaxe de velocidá integraes nos Xuegos Escolares d'Asturies. Na actividá centrao nel patinaxe artístico trabaya en comuña col Club Patín de Mieres col que tien desendolcao dos campus de perfeccionamientu técnicu en Llanes nos años 2022 y 2023.

 Saborea Llanes 
En xuno de 2023 celébrase la I Ruta Gastronómico y Cultural Saborea Llanes, que sirve d'epílogu de la temporada animando a participar al conxunto de la sociedá llanisco. Situación que se repite en xuno de 2024, cola celebración de la II Edición d'esta ruta.

 Enllaces esternos 
 Club Deportivu Básicu Despega Llanes.
 Federación de Rugbi del Principáu d'Asturies .
 Federación de Patinaxe del Principáu d'Asturies.

Categoría:Equipos de rugbi d'Asturies
Categoría:Clubes de ḥoquei sobre patinos d'Asturies
Categoría:Clubes deportivos d'Asturies
Categoría:Equipos de rugbi d'Asturies
Categoría:Llanes
__INDEXAR__